Fanisana amin' ny teny malagasy

Ny **fanisana amin' ny teny malagasy** dia voanteny na andian-teny ampiasaina ho anaran' ny isa ao amin' ny fiteny malagasy. Amin' ny fitsipiteny dia atao hoe mpamaritra isa ireo voanteny sy andian-teny ireo. Ampiraisina amin' ny anarana ny mpamaritra isa izy ireo mba hilazana ny isa na laharan' ny zavatra lazaina amin' io anarana  io.

## Lisitry ny voanteny ampiasaina hilazana isa
Soratana amin' ny voanteny tokana ny isa manomboka amin' ny *[[aotra]]* ka hatramin' ny *[[folo]]*, toy izany koa ny isa songatombon' ny folo (20, 30, ..., 90), ny songatombon' ny zato (200, 300, ..., 900), ary ny teny hoe *[[arivo]]*, *[[Alina (isa)|alina]]*, *[[hetsy]]*, *[[tapitrisa]]*, ary *[[lavitrisa]]*, ankoatry ny hafa.

### Voanteny fampiasa matetika
Inty ny lisitry ny isa soratana amin' ny voanteny tokana fampiasa matetika, izany hoe sady tsy misy tsipi-panohizana no tsy misy faingo mihantona ny fanoratana azy: *[[aotra]]* na *[[zerô]]* (0), *isa* na *[[iray]]* na  *iraika* (1), *[[roa]]* (2), *[[telo]]* (3), *[[efatra]]* (4), *[[dimy]]* (5), *[[enina]]* (6), *[[fito]]* (7), *[[valo]]* (8), *[[sivy]]* (9), *[[folo]]* (10), *[[roapolo]]* (20), *[[telopolo]]* (30), *[[efapolo]]* (40), *[[dimampolo]]* (50), *[[enimpolo]]* (60), *[[fitopolo]]* (70), *[[valopolo]]* (80), *[[sivifolo]]* (90), *[[zato]]* (100), *[[roanjato]]* (200), *[[telonjato]]* (300), *[[efajato]]* (400), *[[dimanjato]]* (500), *[[eninjato]]* (600), *[[fitonjato]]* (700), *[[valonjato]]* (800), *[[sivanjato]]* (900), *[[arivo]]* (1&nbsp;000), *[[alina]]* (10&nbsp;000), *[[hetsy]]* (100&nbsp;000), *[[tapitrisa]]* (1&nbsp;000&nbsp;000), *[[lavitrisa]]* (1&nbsp;000&nbsp;000&nbsp;000).

### Voanteny tsy fahita matetika ilazana isa
Inty ny lisitry ny isa soratana amin' ny voanteny tokana (sady tsy misy tsipi-panohizana no tsy misy faingo mihantona), izay tsy tena ampiasaina amin' ny fiteny andavanandro: *[[safatsiroa]]* (10&nbsp;000&nbsp;000), *[[tsitamboisa]]* (100&nbsp;000&nbsp;000), *[[lavitrisa]]* (1&nbsp;000&nbsp;000&nbsp;000), *[[alinkisa]]* (10&nbsp;000&nbsp;000&nbsp;000), *[[tsipesimpesenina]]* (100&nbsp;000&nbsp;000&nbsp;000), *[[tsitokotsiforohana]]* (1&nbsp;000&nbsp;000&nbsp;000&nbsp;000), *[[tsihitanoanoa]]* (10&nbsp;000&nbsp;000&nbsp;000&nbsp;000).

## Fanakambanana anaran' isa

### Isa latsaky ny zato
Soratana amin' ny fanombohana amin' ny venty, arahin' ny teny hoe "*ambin' ny*", avy eo amin' ny teny hoe "folo" ny isa mihoatra ny folo ka hatramin' ny latsaky ny roapolo (11 -- 19): *iraika ambin' ny folo* (11), *roa ambin' ny folo* (12), *telo ambin' ny folo* (13), *efatra ambin' ny folo* (14), *dimy ambin' ny folo* (15), *enina ambin' ny folo* (16), *fito ambin' ny folo* (17), *valo ambin' ny folo* (18), ary *sivy ambin' ny folo* (19). Atomboka amin' ny fanoratana ny venty (*iraika* ... *sivy*) ny isa ankoatr' ireo etsy aloha ireo, arahin' ny teny hoe "*amby*", ary ny ampolony (ohatra: *efatra amby telopolo* (34), *fito amby efapolo* (47).

### Isa mihoatra ny zato sy latsaka ny arivo
Manomboka amin' ny fanoratana ny venty, mitohy amin' ny antokon' isa lehibe kokoa, ary ampifandraisina ny venty sy ny ampolony ary ny anjatony amin' ny alalan' ny teny hoe "amby" (hatramin' ny 999), ohatra: ohatra: *sivy amby telopolo amby roanjato* (239), *sivy amby sivifolo amby sivanjato* (999). Atohy amin' ny alalan' ny teny hoe "sy" ny isa lehibe kokoa noho ireo (ohatra: *dimy amby sivifolo sy efajato sy fito arivo* (7&nbsp;495).

### Songatombo mihoatra ny arivo

* Ny songatombon' ny arivo dia soratana amin' ny fanombohana amin' ny isan' ny arivo,soratana  avy eo ny teny hoe "*arivo*"; ohatra: *roa arivo* (2&nbsp;000), *telo arivo* (3&nbsp;000), *efatra arivo* (4&nbsp;000), *dimy arivo* (5&nbsp;000), ..., *sivy arivo* (9&nbsp;000).
* Toy izany koa ny songatombon' ny alina, ohatra: roa alina (20&nbsp;000), telo alina (30&nbsp;000), efatra alina (40&nbsp;000), ..., sivy alina (90&nbsp;000).
* Toy izany koa ny songatombon' ny hetsy, ohatra: *roa hetsy* (200&nbsp;000), *telo hetsy* (300&nbsp;000), *efatra hetsy* (400&nbsp;000), ..., *sivy hetsy* (900&nbsp;000).
* Toy izany koa ny songatombon' ny tapitrisa; ohatra: *roa tapitrisa* (2&nbsp;000&nbsp;000), *telo tapitrisa* (3&nbsp;000&nbsp;000), *efatra tapitrisa* (4&nbsp;000&nbsp;000), ..., *sivy tapitrisa* (9&nbsp;000&nbsp;000), ... *zato tapitrisa* (100&nbsp;000&nbsp;000), *sivinjato tapitrisa* (900&nbsp;000&nbsp;000), ..., arivo lavitrisa (1&nbsp;000&nbsp;000&nbsp;000), sns.
* Toy izany koa ny songatombon' ny lavitrisa; ohatra: *roa lavitrisa* (2&nbsp;000&nbsp;000&nbsp;000), *telo lavitrisa* (3&nbsp;000&nbsp;000&nbsp;000), *efatra lavitrisa* (4&nbsp;000&nbsp;000&nbsp;000), ..., *sivy lavitrisa* (9&nbsp;000&nbsp;000&nbsp;000), ... *zato lavitrisa*  (100&nbsp;000&nbsp;000&nbsp;000), ..., arivo lavitrisa  (1&nbsp;000&nbsp;000&nbsp;000&nbsp;000), sivy arivo lavitrisa (9&nbsp;000&nbsp;000&nbsp;000&nbsp;000) sns.

## Famintinana ny anaran' ny toraky ny folo
Inty ny famintinana famintinana ny anaran' ny isa fototra amin' ny teny malagasy:

## Jereo koa

* aotra/zerô - isa/iray/iraika - roa - telo - efetra - dimy - enina - fito - valo - sivy
* folo - roapolo - telopolo - efapolo - dimampolo - enimpolo - fitopolo - valopolo - sivifolo

* zato - arivo - alina - hetsy - tapitrisa - lavitrisa
* Fanisana amin' ny teny malagasy - isa - terehimarika - mpamaritra isa

## Rohy ivelany

* Andriamihaja Solonavalona, "Fanisana vaovao", *tenymalagasy.org*
* "Manisa", *motmalgache.org*

*

## Loharano sy fanamarihana